Source: https://www.trt.net.tr/magyar/tersegi-hirek/2019/07/22/izrael-hazrombolasokba-kezdett-a-megszallt-kelet-jeruzsalemben-1240200
Timestamp: 2019-08-23 11:06:51+00:00

Document:
Izrael házrombolásokba kezdett a megszállt Kelet-Jeruzsálemben | TRT Magyar
Izrael házrombolások...
Izrael házrombolásokba kezdett a megszállt Kelet-Jeruzsálemben
Izraeli erők palesztin házakat kezdtek el lerombolni a megszállás alatt álló Kelet-Jeruzsálemben, arra hivatkozva, hogy azok túl közel vannak a nagy elválasztó fal folytatásaként funkcionáló drótakadályokhoz
Helyi forrásokból származó információk szerint a kora reggeli óráktól nagy számú izraeli katona és rendőr jelent meg munkagépek kíséretében a kelet-jeruzsálemi Szur Bahir területén található Vadi El-Hummusz negyedben.
Az izraeli erők az izraeli legfelsőbb bíróság döntésére hivatkozva kényszerrel kiürítettek néhány palesztin lakóházat, mivel a bíróság ítélete szerint azok túl közel vannak a nagy elválasztó fal folytatásaként szolgáló drótakadályokhoz, ezért le kell őket bontani.
A negyed lakói felháborodottan reagáltak a bontási határozatra, és nőtt a feszültség köztük és az izraeli erők között. Eddig az izraeli munkagépek egy kétemeletes épületet romboltak le.
Tovább zajlik néhány más ház lebontásának az előkészítése is, és eközben nagy számú izraeli katonát láttak, akik robbanóanyagokat helyeztek el egy több emeletes, még építés alatt álló lakóépület lerombolásához is.
Az izraeli legfelsőbb bíróság múlt hónapban döntött arról, hogy a Szur Bahirban található szóban forgó házak „biztonsági fenyegetést jelentenek” és le kell bontani őket, mivel túl közel vannak az elválasztó falat kiegészítő drótakadályokhoz. A bíróság június 18-ig adott határidőt a tulajdonosoknak a házak lebontására.
Erre válaszul a palesztinok kérelemmel fordultak a bírósághoz, hogy állítsák le 10 épület lebontását, azonban a bíróság ezt a kérelmet tegnap elutasította.
Szakértők arra figyelmeztetnek, hogy az izraeli bíróság döntésének hatására más területeken is számos otthont rombolhatnak majd le a jövőben.
Címkék: Izrael , házrombolások
Ankarában találkozott Erdoğan elnök az Észak-ciprusi Török Köztársaság miniszterelnökével
Recep Tayyip Erdoğan köztársasági elnök kijelentette, hogy Törökország elszántan tovább fogja folytatni a szénhidrogén-kutatási tevékenységeit a Földközi-tenger keleti térségében.
Irán bemutatta az új légvédelmi rendszerét
Irán bemutatta az S-300.asnál sokkal erősebb és S-400-ashoz hasonló teljesítményű belföldi hosszú hatótávolságú légvédelmi rendszerét.

References: bíróság 
 bíróság 
 bíróság 
 bíróság 
 bíróság 
 bíróság